Serpentin

Serpentin (avledet av latinske serpens (genitiv serpentis), «slange», med henspilling på de slangeaktige figurene i mineralet)«serpentin», NAOB er en gruppe på tre mineraler: antigoritt, krysotil og lizarditt som karakteriseres av å være grønnaktige, brunlige eller flekkete mineraler som finnes i serpentinitt.  De brukes som en kilde til magnesium og fra krysotil til asbest, og som dekorativ stein, særlig serpentin som er årsaken til den særegne mosegrønne fargen i connemaramarmor, eller «irsk grønn», som finnes i store mengder vest i Irland.Wyse Jackson, Patrick N.; Caulfield, Louise; Feely, Martin; Joyce, Ambrose; Parkes, Matthew A. (23. januar 2019): «Connemara Marble, Co. Galway, Ireland: a Global Heritage Stone Resource proposal», Geological Society, London, Special Publications: SP486.6. doi:10.1144/SP486.6. hdl:2262/101554. ISSN 0305-8719.

I Norge finnes det hovedsakelig antigoritt, men på verdensbasis er krysotil det vanligste. Serpentin dannes ved nedbrytning av olivin på temperaturer under ca. 500° C. Bergarter med serpentin som hovedmineral kalles serpentinitt. Det særegne navnet fra latinsk opphav er avledet fra dens grønne farge og glatte utseende som «slangestein». Rudler, Frederick William (1911): «Serpentine», Chisholm, Hugh, red.: Encyclopædia Britannica. Bind 24 (11. utg). Cambridge University Press. s. 675–677.

Serpentinmineraler er polymorfe, noe som betyr at de har samme kjemiske formler, men atomene er ordnet i forskjellige strukturer, eller krystallgitter. «Serpentine: The mineral Serpentine information and pictures», Minerals.net

Mange typer serpentin har blitt brukt til smykker og utskjæring av hardstein, noen ganger under beegnelsen «falsk jade» eller «tetonjade».«Precambrian Rocks — The Core Of The Tetons», The Geologic Story of Grand Teton National Park. Arkivert fra originalen den 30. september 2010

 Referanser 

 Litteratur 
 Evans, Bernard W. (2004): «The Serpentinite Multisystem Revisited: Chrysotile is Metastable», International Geology Review, v. 46, s. 479–506
 Myron G. (2003): Igneous and Metamorphic Petrology, 2. utg. Blackwell Publishing. ISBN 1-4051-0588-7
 Kruckeberg, Arthur R. (2002): Geology and Plant Life: the Effects of Landforms and Rock Types on Plants. Seattle: University of Washington Press. ISBN 0-295-98452-X

 Eksterne lenker 


 Mineralbeskrivelser

Kategori:Mineraler